Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 91

4. Nõk A nõk körében a férfiakénál jóval alacsonyabb a csatlakozás elõnyeinek túlsúlyát valószínûsítõk, és magasabb a bizonytalanok és a semmilyen hatásra nem számítók aránya. Integrációs érdeklõdésük és ismeretszintjük, valamint aktív információkeresésre való hajlamuk is elmarad az átlagtól. Az eddigi kommunikáció által meg nem szólított, alacsonyabban iskolázott, idõsebb és háztartásbeli nõk esetében a hatékony tájékoztatás feltétele a csatlakozás kérdéskörének kiemelése a külpolitikai (és lehetõség szerint a politikai) kategóriából. Az érintettség tudatosítása érdekében a nõk felé irányuló kommunikáció alapegységévé a családot, a gyerekeket kell tenni. A kommunikáció másik fontos célja az EU emberközelivé tétele, annak bizonyítása, hogy az EU nemcsak a politikusok, elitcsoportok számára hoz elõnyöket. A nõket megcélzó kommunikáció kulcsfogalmai a család, a gyerekek elõtt megnyíló lehetõségek, a jövõ, a béke, az anyagi biztonság, a szolidaritás, a minõségi életkörülmények és az esélyegyenlõség. 2002/151/II. szám

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes